十七年三月，常州守將呂珍夜遁，常州乃下。太祖設長春樞密院，以達僉樞密院事。徐達率軍攻宜興，命前鋒趙德勝攻常熟，設伏擒張士誠弟士德。宜興城雖小，然易守難攻，且西接太湖口，糧道通，無後顧之憂，故徐達久攻不下。冬十月，遣其將丁德興分扼太湖口，宜興糧道被斷，城中眾亂，未幾即克。冬十一月，徐達還戍應天。